་ལྟར་ཐར་འདོད་རྣམས་སོ་སོར་རྟོག་པའི་ཤེས་རབ་
ཀྱིས་ཡང་དག་པའི་ལྟ་བ་ལ་ཐེ་ཚོམ་དང་བྲལ་བ་མཛད། ཉན་ཐོས་ཀྱི་རིགས་ཅན་
རྣམས་སོ་སོར་ཐར་པའི་བསླབ་པ་ལ་མིག་འབྲས་བཞིན་བསྲུང་བའི་ཚུལ་ཁྲིམས་ལ་
བཀོད། ཐེག་ཆེན་གྱི་རིགས་ཅན་རྣམས་བདག་གཅེས་འཛིན་གྱི་དྲི་མ་དང་བྲལ་ནས།
གཞན་གཅེས་པར་འཛིན་པའི་བྱམས་པ་དང་སྙིང་རྗེ་ལ་བཀོད། སྔགས་པ་རྣམས་དམ་
ཚིག་ལ་བཀོད། སྐྱེ་འགྲོ་ཕལ་མོ་ཆེ་རྣམས་བདེ་འགྲོ་ཐོབ་ཕྱིར་དུ་བསྙེན་གནས་དང་། དགེ་
བ་བཅུའི་ཁྲིམས་ལ་བཀོད་པས། རྒྱལ་བ་སྲས་(༡༠བ)བཅས་བསྟན་འཛིན་མཆོག །ཨ་
།སྐྱེས་བུ་གསུམ་གྱི་ཆོས་ལ་འབད། །འདི་ནི་མདུན་མ་
ཆོས་ལགས་
ལེགས་པའི་ཚད། །ཅེས་གསུངས། གསུང་ངག་འདི་ལ་ཕྱིས་བསྟེན་པ་དང་། ཉིད་ཀྱི་
སློབ་མར་གྱུར་པ་བསྟན་པའི་བདག་པོ་མང་དུ་བྱོན་པའི་ཁྱད་པར་རབ་འབྱམས་པ་སྨོན་
ལམ་དཔལ། མངའ་རིས་རབ་འབྱམས་པ། གསང་སྔགས་མཁར་ན་ཆོས་རྗེ་ཀུན་
ལེགས་པ། ཆོས་རྗེ་རབ་འབྱམས་པ་བློ་བཟང་། ལྷུན་བདེ་རབ་འབྱམས་པ་སོགས་
རབ་འབྱམས་པར་མཚན་གསོལ་བའི་མདོ་སྔགས་ཀྱི་བདག་པོ་མང་དུ་བྱུང་། གདན་ས་
འཛིན་པ་དང་མི་ཆེ་བར་གྱུར་པ་དང་། འཇིག་རྟེན་ཆོས་བརྒྱད་རྒྱབ་ཏུ་བོར་ནས་
རི་དྭགས་རྨས་མ་བཞིན་དུ་སྒྲུབ་པ་རྩེ་གཅིག་ཏུ་མཛད་པ་ཡང་མང་དུ་བྱོན།
དེ་ནས་འབྲུག་ལོ་ཟླ་བ་དང་པོའི་ཚེས་བརྒྱད་ནས་བསྙུང་བའི་ཚུལ་བསྟན་ནས་བླ་
ནང་སྤྱི་སྒོས་ནས་སྐུ་རིམ་གསུང་སྒྲོགས་བྱེད་པ་གསོལ་བ་འདེབས་པ་རྣམས་ལ་འབུངས།
ཚེ་བློས་བཏང་ནས་སྒྲུབ་པ་བྱེད་པའི་སློབ་མ་ཞིག་འོག་ན་ཡོད་པའི་རྨི་ལམ་དུ། བཙུན་
མ་རྒན་སོང་མ་ཞིག་བྱུང་ནས། ཁྱེད་དཔོན་སློབ་གཉིས་འགྲོས་ཀྱི་གཏུགས་ཡོད་པས།
- 25 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ།
༼༣༽
ཚེས་བཅོ་བརྒྱད་ལ་ངེད་ཀྱིས་ཞབས་ཏོག་ཕྲན་ཚེགས་རེ་བྱེད་པས་ཅིས་ཀྱང་བྱོན་ཟེར་
བ་རྨིས་ནས་ཁོང་ཀྱང་གྲོངས། འབྲི་ཁུང་ཐེལ་ནས་སློབ་དཔོན་ཞིག་གི་བུ་དང་པོ་སེམས་
དཔའ་ཆེན་པོའི་སྐུ་མདུན་དུ་ཉི་སྡིངས་སུ་བྱོན་ནས་བློ་སྦྱོང་ལམ་རིམ་གྱི་ཉམས་ལེན་
ལ་འདྲིལ་བ་ཞུ་ཞུས་པས། སེམས་དཔའ་ཆེན་པོས་འདིར་ཞུ་ཡིག་མཛད། བློ་སྦྱོང་ལམ་
རིམ་ཞུ་ས་ད་ལྟ་སེམས་དཔའ་ཆེན་པོ་བློ་གྲོས་རྒྱལ་མཚན་པ་ལས་དྲག་པ་མེད་པས་དེར་
སོང་གསུང་ནས་འདིར་རྫངས་བྱུང༌། དེ་གོང་དུ་ཡང་དེ་འདྲ་བ་འགའ་རེ་བྱུང་ན་མི་ལ་མི་
ཕན་པ་རང་ལ་གནོད་གསུངས་ནས་སྣེ་ལེན་མ་མཛད། ད་ལེན་གྱི་ཁོང་ལ་སྣེ་ལེན་
མཛད་དང་དུ་བླང་ཚེ་བློས་བཏང་གི་སྒྲུབ་པ་པོ་དོན་དང་མཐུན་པ་ཞིག་བྱུང་བ་དེ་སྐུ་ཡོལ་
བའི་ཟླ་བ་སྔ་མའི་ཚེས་བརྒྱད་ལ་བསྙུང་ནས། དེ་ནས་ཚེས་བཅོ་ལྔའི་ཉིན་གསོ་སྦྱོང་དང་
གསུང་ཆོས་ཀྱང་གནང་། དེའི་ནུབ་མོ་ནས་སྐུའི་འཁོར་གཉིས་ཀྱིས་སྐུ་མདུན་དུ་བསྡད་
པས་ནམ་ཕྱེད་ཙམ་ལ་སྤྱན་ནུབ་ཕྱོགས་ལ་ཧྲིག་པ་ཞིག་གཟིགས་ནས། ཚུལ་ཁྲིམས་
མཚོ་(༡༡ན)མོ། བཀྲ་ཤིས་པར་དཔོན་གཡོག་སླེབ་འདུག་པ། དོན་རྩ་ཅི་ཡིན་ཨེ་ཐིག་
པ་འདུག་གསུང་བས། དེར་ཉེ་གནས་པ་བརྒྱལ་དེ་སོང་། སངས་པ་དང་ཅི་འདུག་པ་
ལགས་ཞུས་པ། ད་དེ་ཁས་ཡོང་བ་འདུག་གསུང་། བཅུ་དྲུག་གི་དྲོ་ཁ་ནས་ཐིམས་རིམ་
གྱི་རྟགས་འགོ་མ་བྱུང་གསུང༌། བསྙུང་རིང་ལ་སྐུ་མདུན་དུ་བསྡད་པ་ལ་གསུང་ཆོས་འཕྲོ་
མ་ཆད་པར། བླ་མ་ཚོ་ལ་ཞལ་ཆེམས་ཟེར་བ་ཡོང་བ་ཡིན་ནའང་། དངོས་པོའི་ཞལ་
ཆེམས་འཇོག་རྒྱུ་མེད་པས་དེ་ཁས་འཚེངས། བླ་མ་གཤེགས་པའི་ཤུལ་དུ་དངོས་པོ་ཚན་
ཆེན་པོ་ཡོད་པ་དེ། བླ་མ་དེའི་རྐང་འདྲེན་དུ་འགྲོ་བས་མེད་པ་རང་ཞིག་དགོས། སྙེ་ཐང་
དུ་ཇོ་བོ་སྐུ་གཤེགས་ཁར། ཆག་ཁྲི་མཆོག་གིས་ཇོ་བོ་ནི་སྐུ་གཤེགས་པར་གདའ། དེའི་
རྗེས་སུ་ཆོས་བཤད་ཐང་རྒྱངས་ལ་བགྱིད་པར་ཞུ་ཞུས་པས། བྱ་བ་ངན་པ་ཡིན་བོར་
ལ་ཐོང་གསུང་། འོ་ན་སྒྲུབ་པ་རྩེ་གཅིག་བགྱིད་པར་ཞུ་ཞུས་པས་ཀྱང་དེ་སྐད་གསུང་། འོ་
།
- 26 -

སྤྱན་སྔ་བློ་གྲོས་རྒྱལ་མཚན་གྱི་རྣམ་ཐར་དད་པའི་སྒོ་འབྱེད། ༼ཨ༽
ན་ཇི་ལྟར་བགྱི་ཞུས་པས། ཚེ་འདི་བློས་ཐོང་གསུང་བ་གཅིག་བྱུང་བས། ཇོ་བོའི་ཞལ་
ཏ་ཐུགས་ལ་བཞག་ནས། མི་ཟས་ངན་པ་སྤངས་ནས། རྭ་སྒྲེང་གི་ཤུགས་གསེབ་དུ་སྐུ་
ཚེ་འདར་བཅུག་པ་ཡིན། དེ་དང་མཐུན་པར་རྭ་སྒྲེང་དུ་ཇོ་བོ་ཞིག་གིས་སྐོར་བ་རྐྱང་བ་
ལ་བསྒྲིལ་བས། འབྲོམ་གྱི་ཞལ་ནས། ཇོ་བོ་སྐོར་བ་བྱེད་པ་ཡང་གློ་བ་དགའ་སྟེ། ཆོས་
ཤིག་རང་བྱས་ན་མི་ལེགས་སམ་གསུང་། ཁོ་བོས་ཕྱག་བྱས་པས་ཀྱང་དེ་སྐད་གསུང༌།
ཀློག་པ་བྱས་ཀྱང་དེ་སྐད་གསུང་པས། ད་འོ་ན་ཇི་ལྟར་བགྱི་ཞུས་པས། ཚེ་འདི་བློས་ཐོང་
བྱ་བ་ལན་གསུམ་གསུངས་ནས། འབྲོམ་ཉིད་ཀྱང་སྐུ་གཤེགས་ཁར་ཤུགས་གསེབ་ན་
ཕར་ལ་བཞུགས། །འཇིག་རྟེན་ཆོས་བརྒྱད་འགོ་སྙོམས་ནས། །བདག་ནི་གྲོལ་བ་དོན་
གཉེར་ལ། །རྙེད་དང་བཀུར་སྟིར་ འཆིང་ མི་ དགོས། གསུང་། ཡང་། འཇིག་ རྟེན་ མཁྱེན་ པ་
རྙེད་དང་མ་རྙེད་དང་། ཞེས་རེས་འགོ་ཙམ་རེ་དང་རེས་ཕྱེད་ཙམ་དང༌། རེས་ཚང་བར་
གསུང་། ཁོང་སྤྱན་རས་གཟིགས་ལ་དེ་དགོས་ཤད་མི་གདའ་སྟེ། རྗེས་འཇུག་གི་གདུལ་
བྱ་རྣམས་ལ་གསུང་བ་ལྟར། ཆོས་སྙིང་ནས་བྱེད་ན་ཚེ་འདི་བློས་བཏང་དགོས་པ་(༡༡བ)
འདུག །ངེད་བླ་མའི་ངོས་ནས།
ས་སུ
ལ་འཐད་རབ་བྱུང་སྟེ། རྗེས་སུ་ཇི་ལྟར་ཡོང་བསམ་པའི་ཐེ་ཚོམ་ཟ་བ་མེད། ན་ལེནྡྲའི་
ཆོས་རྗེ་རོང་ཆེན་པའི་ཞལ་ནས། ང་དགའ་ལྡན་དུ་འགྲོ་གསུངས་པ་སྐབས་ནས་སྐབས་སུ་
གསུང་བ། སློབ་དཔོན་ཆེ་བགྲེས་རྣམས་ཀྱིས་ཇི་ལྟར་ལགས་ཞུས་པས། ང་ཙམ་ང་
ཙམ་དགའ་ལྡན་དུ་མ་ཕྱིན་ན་དགའ་ལྡན་ཡང་སྟོང་འགྲོ་གསུང་བ་བཞིན། ངེད་རང་ཡང་
དཔེ་དེ་དང་ཆ་མཚུངས་པ་ཡིན། དཔལ་ལྡན་ཨ་ཏི་ཤའི་གསུང་བ་དང་། རྗེ་ཙོང་ཁ་པ་
གཉིས་ཀྱི་གསུང་བ་ལ་མི་འཕྱུགས་པའི་གཟེར་ཐེབས་པས་ད་ཉེས་པ་མེད་པ་ཡིན།
ཁྱེད་རང་རྣམས་ཀྱང་བླ་མ་དང་ཡི་དམ་དབྱེར་མེད་དུ་གྱིས་ལ་གསོལ་བ་ཐོབ་དང་།
ལས་ལ་གང་ཤོང་བའི་དངོས་གྲུབ་འབྱུང་བ་ཡིན། ཁྱད་པར་རྟེན་གསུམ་ལོགས་བྲིས་འདི་
-27-

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༣༽
༼༣༽6%
",,,
རྣམས་སངས་རྒྱས་བྱང་སེམས་དངོས་སུ་ཡོད་པ་མངོན་སུམ་མམ་ཉམས་སྣང་རྨི་ལམ་གསུམ་གང་རུང་དུ་
ཞལ་གཟིགས་པར་འདུག །ཡིན། གསུང་མི་འབྱོན་པ་ནི་སེམས་ཅན་གྱི་ལས་ལ་མི་ཤོང་བ་
བྱ་ཐབས་མེད། ཁྱེད་གཉིས་བསླབས་སྦྱངས་དང་ཐོས་རྒྱ་ཆེན་པོ་མེད་ནའང་། ཆོས་
རྒྱུན་དུ་ཐོས་པ་རྣམས་སེམས་པ་དང་། བལྟ་རྟོག་གྱིས་ལ་བླ་མ་དེ་ལ་འཆོལ།
བ
སྙིགས་
མའི་དུས་སུ་ཐེག་པ་ཆེན་པོའི་དགེ་བའི་བཤེས་གཉེན་མཚན་ཉིད་དང་ལྡན་པ་ཉིན་སྐར་
དེ་
ལས་དཀོན་པས་ཆོས་མི་ཉན་དགུ་ཉན་མ་བྱེད། རྟེན་གསུམ་འདི་ཚོ་ལ་མཆོད་པ་འོ་མ་
བརྒྱལ་བ་བྱུང་ན། ངེད་ཀྱི་ཟླ་མཆོད་ལོ་མཆོད་ཀྱང་དེ་ཡིན་པས་དེ་ལ་འབུངས། ཁྱེད་
རང་གཉིས་ཀྱང་བེམ་རིག་མ་བྲལ་རིང་ལ་ནང་འདིར་མ་བྲལ་བ་བྱེད་དགོས་པ་ཡིན།
བར་ལ་དོན་ཉུང་བ་བྱ་བ་ཉུང་བ་ལ་བློ་རྩེ་གཏད་ནས། སྐྱེས་པ་ལྷས་མ་ཚོར། ཤི་
བ་འདྲེས་མ་ཚོར་བ་ཞིག་དགོས་པ་ཡིན་གསུང་བའི་ཞལ་ཏ་གནང་བར་གདའ། འདི་ལྟ་
བུའི་རྣམ་པར་ཐར་པ་ནི། སྐྱེས་རབས་ལས། རྒྱལ་པོ་ཆེན་པོ་ལྟ་བ་བཟང་ངམ་ངན། །
ཚིག་དང་སྤྱོད་པ་དག་གིས་ཉེ་བར་ཤེས། །གསུང་བ་དང་། མཛད་པ་ཀུན་ལས་གསུང་
གི་ནི། །མཛད་པ་མཆོག་ཡིན་དེ་ཡང་ནི། །འདི་ཉིད་ཡིན་ཕྱིར་མཁས་པ་ཡིས། །འདི་
ལས་སངས་རྒྱས་རྗེས་དྲན་བྱོས། །གསུང་བ་ལྟར། ཇོ་བོ་ཡབ་སྲས་དང་རྗེ་ཙོང་ཁ་པ་
ཡབ་སྲས་རྣམས་ཀྱི་གསུང་རབ་ཐུགས་བཅུད་ཉམས་(༡༢ན)སུ་བཞེས། རྟོགས་
པ་འཁྲུངས་ནས་ཡི་གེར་བཀོད་པའི་གསུང་འབུམ་རྣམ་པར་དག་པ་རྣམ་ཐར་གྱི་མཆོག་
ཏུ་འདུག །ཞབས་འབྲིང་དུ་ཉེ་བར་གནས་པ་ནམ་མཁའ་རྒྱལ་མཚན་ཅན་པས། ལྔ་
བཅུ་རྩ་ལྔ་བར་དུ་ཕྱག་ཕྱིར་ལུས་དང་གྲིབ་མ་བཞིན་དུ་འགྲོགས་པ་ལ། སྐུ་གསུང་ཐུགས་
ཀྱི་མཛད་སྤྱོད་འདི་ཆོས་དང་མི་མཐུན་ནམ་སྙམ་པའི་ནོངས་པ་སྐད་ཅིག་ཀྱང་མ་མཐོང་
གསུང་། སྐུ་ཡོལ་བའི་སྔ་ལྟས་སུ། ཡོས་ལོའི་ནང་དུ་མེ་ཏོག་གི་ཆར་བབས་པ་དང་།
ཁྱད་པར་ཟླ་བ་ལྔ་པའི་ཉི་ཤུ་ལྔའི་དགོངས་ཁའི་དུས་མེ་ཏོག་གི་ཆར་ཉི་མ་སྒྲིབ་ནུས་པ་
- 28-

སྤྱན་སྔ་བློ་གྲོས་རྒྱལ་མཚན་གྱི་རྣམ་ཐར་དད་པའི་སྒོ་འབྱེད། ༼ཨ༽
ཙམ་བབ། གླིང་ལ་དད་པ་གང་ཡོད་ལ་བབས་པ་དང་། དེའི་ནུབ་གྲྭ་དགོན་སྐམ་དགོན་
རྣམས་སུ་ཡང་དེ་དང་འདྲ་བ་བབས་པ་བྱུང་། ཚེས་བཅུ་བདུན་གྱི་ཉིན་པར་ཞལ་ཏ་ལ།
སྒྲུབ་གསར་བའི་དབུ་མཛད་དེ་ལ་མིང་ཅི་ཟེར་གསུང་། མིང་ལ་གནས་བརྟན་བློ་བཀྲས་
ཟེར་བ་ཡིན་ཞུས་པས། ཁོང་བོས་ནས་ཁྱེད་རང་རྣམས་བླ་མ་གོང་མ་རྣམས་དང་སངས་
རྒྱས་བྱང་སེམས་ཀྱི་གསོལ་འདེབས་མ་ཚང་བ་མེད་པ་ཞིག་གྱིས་གསུང་བས། དེ་རིང་
སྐུ་ཤེད་ཆེན་པོ་ཡང་མི་འདུག་པས། སྐུ་མདུན་དུ་བསྡད་ནས། སྐུ་ཤེད་ཆེར་སོང་
བ་དང་སང་གདན་དྲངས་བྱེད་པ་ཞུ་ཞུས་པས། དེ་རིང་ཞིག་བྱུང་ན་བསམ། སང་ནས་
བྲེལ་འགོ་ཟུག་ནས་ཡོང་བ་ཡིན་གསུང༌། བཅོ་བརྒྱད་ཀྱི་ཉིན་གང་སྟེང་དུ། ཉི་མ་ལ་
ཕེབས་ཐུབ་པ་བྱུང་། བཅུ་དགུའི་ནམ་ལངས་པ་དང་། མྱ་ངན་ལས་འདའ་བའི་ཚུལ་
བསྟན། དེ་ནས་གདུང་མཆོད་པ་དགེ་འདུན་རྣམ་པར་དག་པ་རྣམས་ཀྱིས་དཔལ་འཁོར་
་གི་སལ་
ཉི་ཤུ་གཅིག་གི་ནུབ་མོ་ནམ་ཕྱེད་ཙམ་ན་གཟིམ་
ཁང་ལ་སྐོར་བ་བྱེད་པའི་འུར་རྒྱངས་རྒྱུན་རིང་བ་ཞིག་བྱུང་བས་བལྟས་པས། བུ་མོ་ལོ་
བཅོ་ལྔ་བཅུ་དྲུག་འགྲོ་བ་བདུན་བརྒྱད་ཀྱི་ཚོད་ཅིག་འདུག་པ་མཐོང་བས། ཁོང་ཚོ་
ཚོགས་ནས་གྲོས་ཤིག་བྱས་དལ་ཙམ་བྱས་ཏེ་སོང་། ད་གཅིག་བྱུང་ན་གྲངས་བྱེད་དགོས་
བསམ་དུས་མ་བྱུང་བས། ཐུགས་དམ་ཡང་དེའི་དུས་གྲོལ་ཚོད་དུ་འདུག །སང་དེ་
གཟིམས་ཆུང་སྟེང་དུ་ནས་ཕྲ་མོ་ཞིག་གིས་ཁྱབ་པར་འདུག་པས། གཟིམ་ཁང་གི་ཕྱི་
ལ་ཡང་བལྟས་པས་བབ་པར་འདྲ་བ་བྱུང་བ། ཕྱིས་དགེ་བའི་བཤེས་(༡༢བ)གཉེན་
སེམས་དཔའ་ཆེན་པོའི་རྒྱལ་ཚབ་སངས་རྒྱས་བཟང་པོ་སོགས་འགའ་རེའི་གསུང་ནས།
དེ་ལྟ་བུ་མེ་ཏོག་མནྡ་ར་བའི་དོད་ཡིན་གསུང་བར་འདུག །ཉེར་བཞི་ལ་སྤུར་ཞུགས་ཕུལ་
བའི་ཉིན། རི་བོ་མཎྜལ་གྱི་མགུལ་དུ་འབྲོག་པའི་རྫི་བོ་ཁ་ཅིག་གིས་ཕྱིན་པས། སའི་
སྐོར་ལེ་ཞིག་གངས་བབ་སྙམ་ནས་བལྟས་པས། མེ་ཏོག་གི་ཆར་ཁ་བ་བཞིན་བབ་འདུག་
- 29 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༣༽
ཟེར།
ཇོ་བོ་རྗེ་དང་བུ་སྟོན་ཐམས་ཅད་མཁྱེན་པ་རྣམས་ཀྱིས་ཀྱང་རིང་བསྲེལ་མ་བཞག་
པར། གདུང་ནག་ལྕགས་གཅོད་དུ་བྱོན་པ་དེ་དང་མཚུངས་པར་གདུང་ནག་ལྕགས་
གཅོད་དུ་བྱོན། དགོན་པའི་གྲྭ་པ་དང་སྦྱིན་བདག་རྣམས་ཀྱིས་མར་མེའི་འཕྲེང་བ་དཔག་
ཏུ་མེད་པ་ཕུལ། དགོངས་རྫོགས་ལ་རིན་ཆེན་སྒང་དུ་ཚ་ར་མང་ཇ་འགྱེད་དང་བཅས་པ་
རྣམ་པར་དག་པར་བསྒྲུབས། དགོན་ཕན་ཚུན་རྣམས་སུ་མང་ཇ་དང་འགྱེད་དང་བཅས་
གཙོ་བོར་དབུ་
པའི་གསོལ་འདེབས་ཀྱི་རྟེན་གྲྭ་བུ་སློབ་རྣམས་ཀྱིས་ཐ་དད་ནས་མཛད།
ཐོད་དང་གདུང་བཞུགས་པའི་གསེར་འབུམ་བཞེངས་པའི་རབ་གནས། སློབ་དཔོན་
མངའ་རིས་རབ་འབྱམས་པ། རྗེ་བཙུན་མཉྫུ་གྷོ་ཥ་མ་ཏིས་མཛད་ནས། ཕྱིས་ཟླ་གཅིག་
སྐུ་མཚམས་
གསེར་འབུམ་སྐུ་མདུན་དུ་སྐུ་མཚམས་མཛད་པ་ན་ལོ་རྒྱུས་ཞུས་པས།
གྲོལ་རྗེས་སུ། རྗེ་ཉིད་དགའ་ལྡན་ན་བཞུགས་པར་ཐག་ཆོད་པས། ངེད་རང་རྣམས་
ཀྱང་དགའ་ལྡན་ཁོ་ནར་གསོལ་བ་བཏབ་པས་ཆོག་པར་འདུག་གསུང་། ཕྱིས་གཟིམས་
ཁང་གི་ཞིག་གསོས་དང་དུས་ཆེན་རྣམས་སུ་མེ་ཏོག་གི་ཆར་དང་རྒྱ་སྤོས་ལྟ་བུའི་དྲི་
བཟང་པོས་ཁྱབ་པའང་རྒྱུན་དུ་བྱུང་འདུག་བདག་གིས་རྒྱ་མའི་གཙུག་ལག་ཁང་གི་ཞིག་
གསོས་དུས་སུ་གསོལ་བ་བཏབ་མཆོད་པ་ཕུལ་བས། དེའི་ནུབ་མོ་རྨི་ལམ་དུ་རྗེ་ཉིད་
དང་མཇལ་བས། མཎྜལ་ཞིག་འབུལ་གྱིན་འདུག་པ་ལ། རྗེ་ཉིད་ཀྱི་ཞལ་ནས། བླ་མ་
སྐུ་ཁམས་བཟང་ལ་གསོལ་བ་འདེབས། །མཆོག་ཏུ་སྐུ་ཚེ་རིང་བར་གསོལ་བ་འདེབས། །
འཕྲིན་ལས་དར་ཞིང་རྒྱས་པར་གསོལ་བ་འདེབས། །བླ་མ་དང་འབྲལ་བ་མེད་པར་བྱིན་
གྱིས་རློབས། །ཞེས་གསུངས་ནས། མཎྜལ་དེ་བཞེས་ནས་ ཕྱག་ གཉིས་ མགོ་ ཐོག་ ཏུ་
བཞག་པ་རྨིས་པས་ནང་པར་གསེར་འབུམ་སྐུ་མདུན་དུ་ཕྱིན་མཆོད་པ་ཕུལ་ནས་ཞིག་
གསོས་བྱེད་པ་ལ་བར་ཆད་མེད་པའི་(༡༣ན)སྨོན་ལམ་བཏབ་པའི་མོད་ལ། ཆོས་སྐྱོང་
ལ་གཏོར་མ་ཕུལ། ཞིག་གསོས་བྱས་པས་བར་ཆད་མེད་པར་གང་དགོས་གཙང་མར་
-
- 30 -

སྤྱན་སྔ་བློ་གྲོས་རྒྱལ་མཚན་གྱི་རྣམ་ཐར་དད་པའི་སྒོ་འབྱེད། ༼ཨ༽
གྲུབ། རབ་ཏུ་གནས་པ་བྱས་པའི་ཉིན། དགོན་པ་དང་རྒྱ་མའི་གཙུག་ལག་ཁང་གི་
བར་འཇའ་འོད་ཀྱིས་འབྲེལ་བ་དང་། མེ་ཏོག་གི་ཆར་འབབ་པའི་ལྟས་རྣམས་ཀུན་གྱིས་
མཐོང་བ་བྱུང་། ཕྱིས་ཀྱང་གསོལ་བ་བཏབ་རེས་ཀྱིས་བྱིན་རླབས་མངོན་གྱུར་དུ་བྱུང་
བས། བྱ་བ་གང་ལ་ཡང་ཡིད་ཆེས་པར་འདུག་མདོར་ན་དགེ་བའི་བཤེས་གཉེན་གྱི་
མཚན་ཉིད་མཐོང་བ་དང་། ཐོས་པ་དང༌། རིག་པ་རྣམས་ཐེག་པ་ཆེན་པོའི་ལམ་ལ་ཁྲིད་
པར་མཛད་པ་ཡིན་ནོ། ཁྱོད་ཀྱི་ཞབས་རྡུལ་ལྷུང་བ་ཡི། །བདག་གི་གནས་འདིའང་ལྷ་
རྣམས་ཀྱི། །ཕུན་ཚོགས་གནས་ལས་མཆོག་ཏུ་ལྷག །དེ་ཕྱིར་མཆོད་རྟེན་མཆོག་ཀྱང་
ཡིན། །དེ་ལྟར་ལྷག་བསམ་དག་པའི་གངས་རི་ལས། །རྣམ་པར་བསྟོད་པའི་ཆུ་རྒྱུན་དྲི་
།
མ་མེད། །འགྲོ་ཀུན་རྣ་བར་ཡང་ཡང་སོན་པ་ལས། །དགེ་ཚོགས་རྒྱ་མཚོ་ཆེས་ཆེར་རྒྱས་
པ་དང་། །དེ་ཡིས་དགྱེས་བཞིན་སྩལ་བའི་གདམས་པ་ལས། །ཐེག་པ་མཆོག་གི་ཆོས་
རྣམས་བསྡུ་བའི་ཚུལ། །ཤེས་ཤིང་རྟོགས་ནས་ཉམས་སུ་བླངས་པ་ཡིས། །རྒྱལ་བའི་
དགོངས་པ་ཇི་བཞིན་རྟོགས་པར་ཤོག །ཅེས་རྣམ་ཐར་དད་པའི་སྒོ་འབྱེད་ཅེས་བྱ་བ་
འདི་ནི། རྗེ་ཉིད་ཀྱི་གདུང་རུས་སུ་གཏོགས་པ་གདན་ས་པ་བློ་གྲོས་འཇིགས་མེད་རྒྱལ་
མཚན་དཔལ་བཟང་པོས་རིན་ཆེན་སྒང་གི་གཟིམ་ཆུང་དཀར་པོ་རྩེའི་གཙུག་ལག་ཁང་
དུ་སྦྱར་བ་འདིས་ཀྱང་བསྟན་པ་དང་སེམས་ཅན་ལ་ཕན་པ་རྒྱ་ཆེན་པོ་བྱེད་ནུས་པར་
གྱུར་ཅིག། །།མཆན་